বার্টো বার্টলেট
এডওয়ার্ড লসন (বার্টো) বার্টলেট (ইংরেজি: Barto Bartlett; জন্ম: ১০ মার্চ, ১৯০৬ - মৃত্যু: ২১ ডিসেম্বর, ১৯৭৬) বার্বাডোসের সেন্ট মাইকেল এলাকার ফ্লিন্ট হলে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯২৮ থেকে ১৯৩১ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ১৯২৮ সালে ইংল্যান্ড সফরে ওয়েস্ট ইন্ডিজের ইতিহাসের সর্বপ্রথম টেস্টে অংশ নেয়ার গৌরব অর্জন করেছেন এডওয়ার্ড বার্টলেট নামে পরিচিত বার্টো বার্টলেট।